கேள்வி: சோன்பத்ரா படுகொலை பற்றி விளக்கவும்.
பதில்: சோன்பத்ரா படுகொலை (''Sonbhadra massacre'') இந்தியா மாநிலமான உத்தரப் பிரதேசத்தில் உள்ள சோன்பத்ரா மாவட்டம் உள்ள உப்பா கிராமத்தில் 2019 ஆம் ஆண்டு சூலை மாதம் 17 ஆம் தேதியன்று நிகழ்ந்தது. இப்படுகொலை சம்பவத்தில் பதினொரு பேர் கொல்லப்பட்டனர். ஆதிக்கம் செலுத்தும் குச்சார் சமூகத்தைச் சேர்ந்த கிராமத் தலைவர் யாக்யாதத்து உரிமை கோரிய நிலத்தை காலி செய்ய கோண்டு பழங்குடியினர் மறுத்துவிட்டனர். தங்கள் நிலத்தை கைப்பற்ற அவர் மேற்கொண்ட முயற்சிகளுக்கு இவர்கள் எதிர்ப்பு தெரிவித்ததால், யாக்யாதத்து குண்டர்களைக் கொண்டு வந்து கோண்டுகள் மீது துப்பாக்கிச் சூடு நடத்தினார். அடுத்த நாள், உத்தரபிரதேசத்தின் பட்டியல் சாதிகள் மற்றும் பட்டியல் பழங்குடியினர் ஆணையம் குற்றம் சாட்டப்பட்டவர்களுக்கு எதிராக குண்டர் சட்டத்தை அமல்படுத்த மாநில அரசைக் கேட்டுக்கொண்டது. இந்த சம்பவம் சாதி அடிப்படையிலான கொலைகளின் எடுத்துக்காட்டாக தேசிய சீற்றத்தை விரைவாகப் பெற்றது. மேலும் மாநிலத்தில் யோகி ஆதித்யநாத்து தலைமையிலான பாரதிய சனதா கட்சி அரசாங்கத்தின் "காட்டு இராச்சியம்" வகை அரசாட்சிக்கு எடுத்துக்காட்டாக எதிர்க்கட்சிகளால் எடுத்துக் கொள்ளப்பட்டது.